Koordinate: 42° 17′ 48" SGŠ, 20° 53′ 22" IGD

Selo **Mušutište** se nalazi pod obroncima Šar planine, severoistočno od Prizrenske ravnice. Danas pripada Suvorečkoj opštini na Metohiji. Važilo je za se jedno od najvećih sela na Kosovu i Metohiji. 

Prvi pomen o njemu datira još iz 1315. godine. Car Dušan ga je 1348. zajedno sa crkvama *Sv. Bogorodice Odigitrije* i crkvom *Sv. Simeona* priložio manastiru Svetog Arhangela kod Prizrena.

Istorijat
---------

Propašću srpske carevine u 14. veku, Mušutište je, kao i ostali srpski krajevi, palo pod Osmanlijsku vlast. Njegovo stanovništvo našlo se u ropstvu koga je pratilo kulučenje, danak u krvi, islamizacija i sve ono što je karakteristično za vreme vladavine Osmanlijske imperije.

Gilhanski hatišerif iz 1839. godine, kojim su svi narodi nemuslimanske narodnosti u Osmanlijskom carstvu dobili podjednaka prava sa ostalima, je učinio da su i Srbi u ovom kraju počeli živeti lakše. Naravno, Osmanlijska imperija i njeni predstavnici, age i begovi, su se prilagođavali trenutnom odnosu koji je evropska diplomatija imala prema njima, ali nisu bili spremni da albanske silnike zaustave u njihovim zulumima i progonima Srpskog življa.

I drugi istorijski događaji, poput oslobodilačkih ratova Srbije i Crne Gore protiv Turske 1876-1878. Prizrenske lige 1878. revolucije Mladih Turaka 1908. uticale su na odnose prema Srpskom življu u ovom mestu. Srpski narod je opstajao jer su ga hrabrile mnoge zadužbine iz najstarijeg Nemanjićkog perioda. Danas se zna za deset.

Mesna zajednica
---------------

Mesnu zajednicu Mušutište činili su selo Mušutište i zaseoci Kovače, Delovce, Dragiće, Batiće i Crkvena Mahala. Na njihovoj teritoriji nalazilo se preko 16 pravoslavnih crkava, jedan manastir i dve isposnice. Od toga je 14 crkava bilo aktivno i u njima se obavljala služba. Pre rata 1999. godine, na teritoriji mesne zajednice živelo je preko 1.700 Srba, dok u samom selu Mušutište preko 1.000. Danas su svi raseljeni. I ako bi mnogi želeli da se vrate, nemaju gde, pošto su im kuće, isto kao i crkve potpuno razrušene posle rata. Raseljeni, obično za praznike dolaze organizovano, u pratnji specijalne policije i/ili KFOR-a, da obiđu svoje razrušene crkve i domove.

Sveta Trojica Rusenica
----------------------

**Manastir Sveta Trojica Rusenica** nalazi se na brdu iznad Mušutišta u podnozju planine Rusenica, 2 km južno od sela. Mada nema tačnih podataka o njegovom osnivanju, zna se da je postojao jos 1433. godine, odkad se počeo voditi njegov Pomenik - katastih. Crkva je jednobrodna, zidana pritesanim kamenom, a fasade su delimično ukrašene keramoplastičnom dekoracijom. U blizini manastira nalazi se isposnica Rusenica u prirodnoj pećini. Rušen i obnavljan u više navrata. Registrovan je na listi spomenika kulture. Trenutno potpuno uništen eksplozivom od strane šiptara u drugoj polovini juna 1999. po dolasku nemačkih snaga KFOR-a, a prethodno opljačkan i spaljen.

Sveta Bogorodica Odigitija
--------------------------

**Sveta Bogorodica Odigitija** potiče iz 1315. Nalazi se u Crkvenoj Mahali, a kao zadužbinu je sagradio veliki kaznac Jovan Dragoslav, vrhovni dvorski upravnik državnih dobara, sa ženom Jelenom, sinom Stanišom i ćerkom Anom. Natpis iznad vrata spada u red najlepsih inajstarijih srpskih epigrafskih spomenika. Crkva se nalazi u južnom delu sela na obodu planine a pored nje protiće Bela reka.Juzno od crkve nekih 500 metara dublje u planinini nalaze se matoske isposnice. 

Nažalost crkva je dozivela istu sudbinu kao i manastir t.j. potpuno je porušena 1999, a posečeni su i stoletni borovi u dvorištu crkve.

Crkva Svetog Simeona
--------------------

**Crkva Svetog Simeona** se pominje 1307. godine. Nju je kralj Stefan Dečanski zajedno sa ljudima, vinogradima, mlinovima i drugim dobrima darovao crkvi Prizrenske episkopije, Bogorodici Ljeviškoj. Od nje više nema ostatake, a nalazila se u Gornjoj Mahali između Crne reke i Delovačke reke s leve strane puta za Delovče.

Ostale svetinje
---------------

* **Crkva Svetog Arhangela** u Crkvenoj mahali.
* **Crkva Svetog Atanasije** u Crkvenoj mahali.
* **Crkva Svetog Nikole** u Crkvenoj mahali.
* **Crkva Svetog Nikole** u Gornjoj mahali ima svoj plac.
* Ostaci **crkve Svetog Đorđa** nalaze se ispod sela Mijovac.
* **Crkva Sveti Spas** u Mecićevoj mahali.
* **Crkva Svete Petke** nalazi se na udaljenosti od 1 km, severozapadno od sela Mušutišta na polju zvanom Makiš.

Spoljašnje veze
---------------


|  |  |
| --- | --- |
|  | ***Portal Pravoslavlje***  |
|  | ***Portal Srbija***  |
|

| * p
* r
* u
Opština Suva Reka |
| --- |
| Banja • Belanica • Blace • Budakovo • Bukoš • Vranić • Vrševce • Geljance • Gornja Krušica • Grejkovce • Grejčevce • Guncat • Dvorane • Delovce • Dobrodeljane • Donja Krušica • Dubrava • Dulje • Đinovce • Javor • Kostrce • Kravoserija • Ladrovac • Ladrović • Lešane • Lužnica • Mačitevo • Movljane • Mušutište • Neprebište • Nišor • Papaz • Pećane • Popovljane • Raštane • Rečane • Savrovo • Samodraža • Selogražde • Semetište • Senik • Slapužane • Sopina • Stara Vučina • Studenčane • **Suva Reka** • Topličane • Trnje • Tumičina • Čajdrak |